Paġna IL-KUNSILL U R-RAPPREŻENTANTI TAL-GVERNIJIET TAL-ISTATI MEMBRI MLAQQGĦIN FIL-KUNSILL Għall-iskopijiet ta' dawn il-konklużjonijiet, japplikaw id-definizzjonijiet li ġejjin: "Gruppi ta' persuni speċifiċi" jistgħu jinkludu, fost oħrajn, tfal, żgħażagħ, anzjani, persuni b'diżabilità, persuni li ġejjin minn ambjenti żvantaġġati u persuni bi problemi ta' saħħa, irrispettivament mill-ġeneru u l-oriġini etnika. Fl-adozzjoni ta' dawn il-konklużjonijiet, il-Kunsill ifakkar, b'mod partikolari, f'dan li ġej: Special Eurobarometer on Volunteering and Intergenerational Solidarity (Ewrobarometru Speċjali dwar il-Volontarjat u s-Solidarjetà Interġenerazzjonali), Ottubru 2011 Ir-Rapport Speċjali Nru 472 tal-Ewrobarometru: L-isport u l-attività fiżika, Marzu 2018 Kummissjoni Ewropea, DĠ Impjiegi, Affarijiet Soċjali u Inklużjoni, https://ec.europa.eu/social/main.jsp?langId=mt&catId=1062 IL-KUNSILL TAL-UNJONI EWROPEA, fil-prinċipji minquxa fit-Trattat dwar il-Prinċipji li Jirregolaw l-Attivitajiet tal-Istati fl-Esplorazzjoni u l-Użu tal-Ispazju Extratmosferiku, inkluż il-Qamar u Korpi Ċelesti Oħrajn; Din in-notifika tikkonċerna l-impriżi li ġejjin: CDP Equity S.p.A. ("CDPE") (l-Italja), li tappartjeni għall-Cassa Depositi e Prestiti S.p.A. ("CDP"), CDPE takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklużiv ta' AEN kollha kemm hi. Il-konċentrazzjoni titwettaq permezz ta' bidla fl-istruttura ta' governanza. CDPE hija kumpanija azzjonarja li għandha l-għan li tagħti spinta lill-ekonomija Taljana billi tinvesti kapital ta' ekwità f'kumpaniji ta' interess nazzjonali kbir. CDPE hija kollha kemm hi proprjetà ta' CDP. CDP hija istituzzjoni finanzjarja kkontrollata mill-Istat Taljan, u hija attiva fil-finanzjament għall-iżvilupp, l-intrapriżi, l-espansjoni internazzjonali u t-trasformazzjoni urbana, AEN hija attiva internazzjonalment fis-settur tas-sistemi u l-komponenti tal-ġenerazzjoni tal-enerġija, tforni turbini, ġeneraturi, impjanti tal-elettriku lesti għall-użu kif ukoll servizzi ta' inġinerija għall-impjanti tal-enerġija nukleari għal portafoll ta' klijenti li jinkludi aġenziji tas-settur pubbliku, produtturi indipendenti u klijenti industrijali. Qabel it-tranżazzjoni, AEN kienet ikkontrollata bi sħab minn CDPE u Shanghai Electric Hongkong Co. Limited. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Din in-notifika tikkonċerna l-impriżi li ġejjin: Hitachi Chemical Company Ltd ("HCC", il-Ġappun), ikkontrollata minn Showa Denko K.K. ("SDK", il-Ġappun), HCC takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklużiv tal-FET kollha kemm hi. Il-konċentrazzjoni hija mwettqa permezz ta' xiri ta' ishma. HCC: il-produzzjoni tal-materjali funzjonali bħalma huma l-materjali elettroniċi, materjali inorganiċi, materjali tax-xjenza tal-polimeri u materjali għal ċirkwiti stampati u l-produzzjoni ta' komponenti u sistemi avvanzati, bħalma huma prodotti tal-karozzi, apparati ta' ħażna tal-enerġija, komponenti elettroniċi u aġenti u strumenti dijanjostiċi oħra, FET: il-produzzjoni u d-distribuzzjoni ta' batteriji tal-aċidu u ċ-ċomb għall-istartjar u batteriji stazzjonarji. Bħalissa FET hija kkontrollata bi sħab minn HCC u Elettra 1938 S.p.A. ("Elettra", l-Italja). Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Dan l-avviż huwa indirizzat lill-esportaturi fl-Unjoni Ewropea li jesportaw prodotti oriġinarji lejn il-Vjetnam u li jiddikjaraw l-oriġini tal-prodotti tagħhom sabiex jibbenefikaw mit-trattament tariffarju preferenzjali tal-Ftehim ta' Kummerċ Ħieles mal-Vjetnam (EVFTA). Il-Protokoll 1 tal-EVFTA jittratta d-definizzjoni tal-kunċett ta' "prodotti oriġinarji" u l-metodi ta' kooperazzjoni amministrattiva. L-Artikolu 15 ta' dak il-Protokoll jiddefinixxi r-rekwiżiti ġenerali fir-rigward tal-provi tal-oriġini meħtieġa biex wieħed jibbenefika mit-trattament tariffarju preferenzjali. B'mod partikolari, il-Paragrafu 1 ta' dak l-Artikolu jipprevedi li l-prodotti oriġinarji fl-Unjoni Ewropea għandhom, mal-importazzjoni fil-Vjetnam, jibbenefikaw mill-preferenza tariffarja tal-EVFTA mal-preżentazzjoni ta' kwalunkwe waħda mill-provi tal-oriġini li ġejjin: ċertifikat tal-oriġini (ċertifikat ta' moviment EUR.1) maħruġ mill-awtoritajiet kompetenti tal-Parti li tesporta, magħmul skont l-Artikoli 16 sa 18 tal-Protokoll 1 (Artikolu 15(1)(a)); dikjarazzjoni tal-oriġini magħmula minn esportatur approvat skont it-tifsira tal-Artikolu 20 tal-Protokoll 1 għal kwalunkwe kunsinna, irrispettivament mill-valur tagħha, jew minn kwalunkwe esportatur għal kunsinni li l-valur totali tagħhom ma jaqbiżx EUR 6 000 (l-Artikolu 15(1)(b)); Fit-8 ta' April 2020, l-Unjoni Ewropea nnotifikat lill-Vjetnam li l-punt (c) tal-Artikolu 15(1) tal-Protokoll 1 tal-EVFTA se japplika mid-data tad-dħul fis-seħħ tal-EVFTA, u li l-punt (a) u l-punt (b) tal-istess paragrafu mhux se japplikaw. Għalhekk, mal-importazzjoni fil-Vjetnam il-prodotti oriġinarji mill-Unjoni Ewropea għandhom jibbenefikaw mill-preferenza tariffarja tal-EVFTA mal-preżentazzjoni ta' dikjarazzjonijiet tal-oriġini maħruġa minn esportaturi reġistrati jew minn kwalunkwe esportatur għal kunsinni li l-valur totali tagħhom ma jaqbiżx EUR 6 000. Iċ-ċertifikati tal-oriġini EUR.1 u d-dikjarazzjonijiet tal-oriġini mhux se jinħarġu jew isiru fl-Unjoni Ewropea biex jibbenefikaw mit-trattament tariffarju preferenzjali fil-Vjetnam. L-operaturi tal-Unjoni Ewropea li diġà huma rreġistrati sabiex jibbenefikaw minn arranġamenti preferenzjali oħra, għandhom jużaw in-numru REX li diġà huwa assenjat lilhom. Din in-notifika tikkonċerna l-impriżi li ġejjin: Hyundai Capital Bank Europe GmbH ("HCBE", il-Ġermanja), ikkontrollata bi sħab minn Santander Consumer Bank AG ("SCB", il-Ġermanja) u Hyundai Capital Services, Inc. ("HCS", il-Korea t'Isfel), Sixt Leasing SE ("Sixt Leasing", il-Ġermanja). HCBE takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklużiv ta' Sixt Leasing kollha kemm hi. Il-konċentrazzjoni hija mwettqa permezz ta' offerta pubblika mħabbra fil-21 ta' Frar 2020. HCBE: bank li huwa attiv f'servizzi ta' finanzjament tal-karozzi, fosthom kirjiet finanzjarji, u d-distribuzzjoni tal-assigurazzjonijiet, fil-Ġermanja. HCBE hija ikkontrollata bi sħab minn SCB u HCS. SCB u l-grupp Santander ibbażat fi Spanja li tiegħu SCB tagħmel parti, joffru kiri u servizzi oħra ta' finanzjament tal-karozzi kif ukoll jiddistribwixxu l-assigurazzjonijiet fil-Ġermanja, fi Franza u fl-Awstrija u f'diversi pajjiżi oħra taż-ŻEE. HCS hija l-fergħa tas-servizzi finanzjarji tal-kumpanija mill-Korea t'isfel li timmanifattura l-karozzi, Hyundai Motor Group, Sixt Leasing: hija kumpanija bbażata fil-Ġermanja li toffri kiri ta' karozzi u servizzi ta' ġestjoni relatati mal-flotta ta' karozzi fil-Ġermanja, Franza u l-Awstrija. Il-kumpanija distribwixxi wkoll l-assigurazzjonijiet. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: L-intestaturi tal-Ispeċifikazzjoni tal-Prodott affettwati: Deskrizzjoni tal-inbejjed Prattiki enoloġiċi speċifiċi Varjetajiet ta' għeneb permessi Rabta maż-żona ġeografika Rekwiżiti oħra Deskrizzjoni tal-inbid/inbejjed Prattiki tal-produzzjoni tal-inbid — Prattiki enoloġiċi speċifiċi Prattiki tal-produzzjoni tal-inbid — Rendimenti massimi Rabta maż-żona ġeografika Rekwiżiti oħra ġustifikazzjoni: Ir-reġjun tal-inbid ta' Mór għandu tradizzjoni qadima li tmur lura seklu, ta' produzzjoni ta' nbejjed bojod misjura, u b'palat qawwi. L-emenda hija maħsuba biex tipproteġi din it-tradizzjoni, kif ukoll biex tipproteġi u toħloq kategorija ta' kwalità ogħla relatata, b'rekwiżiti bħal rati medji ta' produzzjoni aktar baxxi, għeneb ta' kwalità aħjar, u konformità ma' prattiċi enoloġiċi speċifiċi indikati. L-intestaturi tal-Ispeċifikazzjoni tal-Prodott affettwati: Varjetajiet ta' għeneb permessi Varjetà ewlenija tal-għeneb (varjetajiet tal-għeneb) ġustifikazzjoni: Ix-xogħol imwettaq mill-Ungeriżi li jkabbru l-għeneb matul dawn l-aħħar għexieren ta' snin irriżulta f'diversi varjetajiet ġodda ta' għeneb, li fosthom il-Generosa diġà ġiet imħawla minn diversi produtturi fiż-żona demarkata. F'dawn l-aħħar snin, l-inbejjed magħmula mill-varjetà Generosa kisbu rikonoxximent qawwi kemm fiċ-ċrieki professjonali kif ukoll fost il-konsumaturi, u b'hekk tejbu r-reputazzjoni tar-reġjun tal-inbid. Il-varjetà Pinot Blanc ilha preżenti fir-reġjun tal-inbid għexieren ta' snin, għalkemm f'żona żgħira biss. Diversi kantini jbigħu nbejjed ta' kwalità għolja magħmulin kompletament minn għeneb Pinot Blanc. Il-potenzjal ta' din il-varjetà jista' jiġi sfruttat b'mod ċar fir-reġjun tal-inbid. L-awtorizzazzjoni tal-varjetà tal-għeneb Pinot Noir fir-reġjun tal-inbid hija importanti għall-produtturi kemm tal-inbejjed rożè kif ukoll tal-inbejjed frizzanti. Rożè hija kategorija li tissodisfa t-togħma moderna tal-konsumatur tal-inbid prattikament f'kull aspett u li, minbarra l-inbejjed bojod klassiċi, tista' tagħmel differenza fir-reġjun tal-inbid ta' Mór bi klima aktar friska. Il-varjetà Syrah ilha preżenti fir-reġjun tal-inbid ħafna snin, għalkemm mhux f'żona kbira. Il-ħruġ tal-fjuri relattivament tard u l-maturazzjoni bikrija tiegħu jistgħu jkunu ta' benefiċċju fir-reġjun tal-inbid, fejn isiru nbejjed eħfef minnu. Il-ħjiel ta' bżar, pikkanti u xi kultant minerali fit-togħma tiegħu jagħmluh speċjali fir-reġjun tal-inbid. L-intestaturi tal-Ispeċifikazzjoni tal-Prodott affettwati: Rabta maż-żona ġeografika Rekwiżiti oħra Il-monitoraġġ, it-teħid ta' kampjuni u l-valutazzjoni organolettika tal-inbejjed L-emenda ma taffettwax id-Dokument Uniku. ġustifikazzjoni: Emendi ta' natura teknika DOP — Denominazzjoni ta' Oriġini Protetta L-inbejjed bojod huma ta' lewn aħdar-abjad, isfar lewn it-tiben jew isfar dehbi, bi sfumaturi ċari. Huma kkaratterizzati minn aċidità ħajja u friska, bi ħjiel ta' fjuri jew ta' frott fit-togħma, ħeffa u freskezza. Fil-biċċa l-kbira ma għandhomx il-karatteristiċi tal-maturazzjoni fil-btieti. L-inbejjed b'palat medju huma tipikament aromatiċi b'karattru prominenti. Il-karatteristiċi tal-varjetà indikata huma ġeneralment rikonoxxuti faċilment. L-inbejjed rożè huma ta' lewn roża, vjola, lewn is-salamun (qoxra tal-basal) jew aħmar ċar, huma ħfief, b'togħma ta' frott u maħsuba għall-konsum fi żmien is-sena. L-inbejjed ħomor huma prodotti bħala nbid primarju bi proċess qasir ta' maċerazzjoni (5-7 ijiem) għall-konsum fi żmien is-sena. Dawn huma ħfief, sempliċi u b'reminixxenza ta' frott irqiq aħmar fil-fwieħa u fit-togħma. Huma ta' lewn aħmar rubin ċar. Dawn l-inbejjed jimmaturaw b'kulur id-deheb. L-aċidità tipikament qawwija u l-qawwa alkoħolika għolja jippermettu maturazzjoni itwal. Minħabba l-maturazzjoni itwal, it-togħmiet sekondarji tal-maturazzjoni jsiru dominanti u xi kultant ikollhom kwalità minerali. Inbid — prattiki enoloġiċi Prattika enoloġika speċifika Huwa permess l-użu ta' pressa tal-inbid intermittenti Prattiki enoloġiċi mhux permessi: Restrizzjoni rilevanti fuq il-produzzjoni tal-inbejjed It-taħlil u l-arrikkiment tal-most tal-inbejjed premium mhumiex permessi. Regoli dwar il-produzzjoni tal-għeneb Prattika ta' kultivazzjoni Regoli dwar it-tħarriġ tad-dielja: Għall-vinji mħawla qabel l-1 ta' Awwissu 2010, il-prodotti tal-fabbrika tal-inbid bid-Denominazzjoni ta' Oriġini Protetta jistgħu jiġu prodotti minn għeneb maqtugħ minn vinji bi kwalunkwe metodu ta' kultivazzjoni awtorizzat qabel, sakemm il-produzzjoni tibqa' għaddejja fil-vinja. Għall-vinji mħawla wara l-1 ta' Awwissu 2010: Tħarriġ bil-kuruna Tħarriġ "Gobelet" Tħarriġ forma ta' purtiera Tħarriġ b'zokk wieħed baxx Tħarriġ b'zok wieħed medju-għoli Tħarriġ b'zokk wieħed għoli Regoli dwar id-densità tad-dwieli fil-vinja. Għall-vinji mħawla qabel l-1 ta' Awwissu 2010, il-prodotti tal-fabbrika tal-inbid bid-Denominazzjoni ta' Oriġini Protetta jistgħu jiġu prodotti minn għeneb maqtugħ minn vinji bi kwalunkwe densità ta' pjantaġġun awtorizzata qabel, sakemm il-produzzjoni tibqa' għaddejja fil-vinja. Għall-vinji mħawla wara l-1 ta' Awwissu 2010: Minimu ta' 3 300 dielja għal kull ettaru Għall-vinji mħawla wara l-1 ta' Awwissu 2016: Minimu ta' 3 500 dielja għal kull ettaru Regoli dwar in-numru ta' rimjiet fil-vinja: Il-produzzjoni tal-inbid Mór hija permessa biss għal numru massimu ta' 10 rimjiet ħajjin għal kull metru kwadru. Metodu ta' ħsad: Il-ħsad manwali u mekkaniku huwa permess għall-inbejjed DOP kollha, għall-inbejjed frizzanti ta' kwalità, għall-inbejjed frizzanti aromatiċi ta' kwalità u għall-inbejjed semifrizzanti bil-gass. Il-ħsad manwali biss huwa permess għall-inbejjed premium. Il-kontenut minimu ta' zokkor naturali u l-qawwa alkoħolika potenzjali tal-għeneb Restrizzjoni rilevanti fuq il-produzzjoni tal-inbejjed Għall-inbejjed bojod, rożè u ħomor: 9,0 % skont il-volum -14,9 bħala grad ta' most Ungeriż (Magyar mustfok — [MM°]) Għall-inbejjed bojod ta' ħsad tard u ta' ħsad magħżul, għall-inbejjed bojod magħmula minn għeneb imqadded u għall-inbejjed premium, il-kontenut minimu ta' zokkor naturali tal-għeneb huwa ta' 216 g/litru, il-qawwa alkoħolika potenzjali hija ta' 12,83 % skont il-volum u ta' 20 bħala grad ta' most Ungeriż ([MM°]) Għall-inbid frizzanti ta' kwalità, inbid frizzanti aromatiku ta' kwalità u nbid semifrizzanti bil-gass: 9,0 % skont il-volum -14,9 bħala grad ta' most Ungeriż ([MM°]) Regoli dwar id-data tal-ħsad u l-indikazzjoni tal-varjetajiet Prattika ta' kultivazzjoni L-iffissar tad-data tal-ħsad: Id-data li fiha jibda l-ħsad hija stabbilita mill-kunsill tal-komunità tal-inbid sal-20 ta' Awwissu ta' kull sena. Kwalunkwe prodott tal-inbid magħmul minn għeneb maqtugħ qabel id-data tal-bidu tal-ħsad stabbilita mill-kunsill tal-komunità tal-inbid ma jistax jingħata ċertifikat tal-oriġini għall-inbid "Mór/Móri" u ma jistax jinbiegħ bl-użu tat-tikketta tad-DOP. Id-data tal-ħsad hija ppubblikata fil-forma ta' tħabbira mill-komunitajiet tal-inbid. Fil-każ ta' ċirkostanzi eċċezzjonali (eż. temp jew infezzjoni) tista' tkun permessa deroga minn dan ta' hawn fuq. Regoli dwar l-indikazzjoni tal-varjetajiet: L-indikazzjoni tal-varjetà u s-sinonimi tagħha, kif iddefinit fil-leġiżlazzjoni nazzjonali rilevanti dwar il-klassifikazzjoni ta' varjetajiet tad-dwieli adattati għall-produzzjoni tal-inbid, hija permessa fuq prodotti tal-inbid Mór ta' kwalunkwe kategorija, soġġett għar-restrizzjonijiet u ż-żidiet li ġejjin: Meta tiġi indikata varjetà waħda, 85 % tal-prodott għandu jkun magħmul minn dik il-varjetà. Meta jiġu indikati diversi varjetajiet, 100 % tal-prodott għandu jkun magħmul mill-varjetajiet indikati. L-indikazzjoni ta' varjetà mhix permessa għall-inbejjed Mór distinti mill-espressjoni ristretta "Muskotály" [Muscat]. Inbid — abjad, rożè, aħmar 100 ettolitru għal kull ettaru Inbid — abjad, rożè, aħmar 13 600 kg ta' għeneb għal kull ettaru 60 ettolitru għal kull ettaru 8 500 kg ta' għeneb għal kull ettaru Inbid — Premium — Inbejjed ta' ħsad tard u ta' ħsad magħżul 45 ettolitru għal kull ettaru Inbid — Premium — Inbejjed ta' ħsad tard u ta' ħsad magħżul 8 000 kg ta' għeneb għal kull ettaru Inbid — Premium — Inbejjed magħmula minn għeneb imqadded u nbejjed tas-silġ 20 ettolitru għal kull ettaru Inbid — Premium — Inbejjed magħmula minn għeneb imqadded u nbejjed tas-silġ 5 000 kg ta' għeneb għal kull ettaru L-għeneb li joriġina minn vinji li jappartjenu għal żoni tal-muniċipalitajiet ta' Csákberény, Csókakő, Mór, Pusztavám, Söréd u Zámoly fil-Kontea Fejér klassifikati bħala Klassi I u II skont il-katast tal-vinja (ir-reġjun tal-inbid ta' Mór) jista' jintuża biex jipproduċi prodotti tal-inbid li jkollhom id-DOP "Mór/Móri". Wieħed mill-iżgħar reġjuni storiċi tal-inbid tal-Ungerija, ir-reġjun tal-inbid ta' Mór jinsab fuq in-naħa tal-Vértes fil-Wied ta' Mór, li jinsab bejn l-Għoljiet ta' Vértes u ta' Bakony fil-Kontea Fejér. Il-mikroklima u d-direzzjoni prevalenti tar-riħ fir-reġjun tal-inbid huma influwenzati mill-Wied ta' Mór, li huwa qasma tettonika bejn l-Għoljiet ta' Bakony u ta' Vértes. Il-karatteristiċi morfoloġiċi tal-lum kienu ddeterminati mill-formazzjoni tas-superfiċje fl-Aħħar Epoka Plijoċenika u fil-Perjodu Kwaternarju, li pproduċew buttes miksija biż-żrar, ridges twal u wesgħin, pedimenti ħarxa u mħattba u b'xaqliba ġentili. Il-Vértes hija katina muntanjuża medja karstika bi struttura horst u graben. Il-ħamrija kannella tal-foresta bl-illuvjazzjoni tat-tafal u l-ħamrija kannella żviluppaw l-aktar fuq il-loess imħallat ma' fdalijiet tal-ġebla tal-ġir u ramel Oligoċen. Id-dolomit u l-ġebla tal-ġir huma koperti b'ħamrija tat-tip rendzina. Il-klima hija adattata għat-tkabbir tad-dwieli, għalkemm hija aktar kiesħa mill-medja. Ix-xtiewi mhumiex kiefra, b'moviment konsiderevoli tal-arja matul is-sena. Ix-xemx tiżreġ fuq il-biċċa l-kbira tal-vinji matul is-sajf. It-temperatura medja annwali hija ta' 10 °C. Iż-żona hija kkaratterizzata minn kundizzjonijiet moderati ta' dawl u minn preċipitazzjoni ta' 600-650 mm. Il-biċċa l-kbira tax-xita tinżel fis-sajf, l-inqas fi Frar u Marzu. L-irjieħ prevalenti huma l-Majjistral. It-temp ġeneralment ikun moderatament frisk u relattivament bix-xita. It-tkabbir tad-dwieli fiż-żona huwa maħsub li jmur lura saħansitra għaż-żminijiet Rumani. Madankollu, l-atti li nħarġu wara li ġie stabbilit l-Istat Ungeriż fis-seklu 11 jipprovdu evidenza ċara tal-vitikultura lokali. L-ewwel rekord bil-miktub imur lura wara l-Conquest fil-Medju Evu. It-testment ta' Lord Miklós Csàk fl-1231 isemmi għall-ewwel darba l-vinji ta' Vajal (Mór). Il-ħakma Ottomana kienet ta' ħsara għat-tkabbir tad-dwieli fiż-żona. Il-gwarniġjon Tork li rtira mill-Kastell ta' Csókakő ta n-nar lill-irħula, u b'hekk qered ukoll il-vinji. L-Ordni tal-Patrijiet Minuri Kapuċċini u l-kolonizzaturi Ġermaniżi (li kienu ddaħħlu fiż-żona mill-Hochburgs u l-Lambergs) assumew rwol kruċjali fl-irkupru sussegwenti, għaliex kienu ġabu magħhom tagħmir modern u tradizzjonijiet sofistikati ta' tkabbir tad-dwieli u ta' produzzjoni tal-inbid. Waqt li waqqfu l-monasteru tagħhom bejn l-1694 u l-1696, il-patrijiet Kapuċċini ta' Mór żammew rabtiet mill-qrib ma' sħabhom il-patrijiet tal-ordni f'Tokaj. It-tradizzjoni tgħid li huma bagħtulhom żraġen tal-varjetà Ezerjó biex jgħinuhom jerġgħu jibdew iħawlu l-vinji. Il-varjetà Ezerjó, illum "Hungaricum", saret il-varjetà ewlenija tal-għeneb fir-reġjun tal-inbid matul it-tħawwil mill-ġdid wara l-epidemija tal-filossera. L-irkupru tad-dwieli u tal-inbid kellu rwol ewlieni biex Mór sar belt kummerċjali fl-1758. Ir-reġistri storiċi juru li fl-1834 nqata' għeneb imqadded għall-ewwel darba fir-reġjun tal-inbid. Fis-seklu 19, bis-saħħa tat-trasportabbiltà tajba, fis-suq Awstrijak inbiegħu kwantitajiet dejjem akbar ta' nbejjed tar-reġjun. Għalkemm l-ewwel komunità tal-inbid fiż-żona ġiet stabbilita f'Csákberény fl-1882, wara l-applikazzjoni tagħha fl-1901 il-ħolqien tar-reġjun indipendenti tal-inbid ta' Mór kien irreġistrat b'digriet fl-1928. Minn wara t-Tieni Gwerra Dinjija sa tmiem is-snin tmenin, il-Farm tal-Istat ta' Mór ipprovda l-isfond teknoloġiku għall-kultivazzjoni tad-dwieli u l-ipproċessar tal-għeneb, il-kapaċitajiet meħtieġa għall-ħżin u parti sinifikanti mill-opportunitajiet ta' kummerċjalizzazzjoni fir-reġjun tal-inbid. Sa nofs is-snin tmenin, iż-żona tal-vitikultura kienet reġgħet laħqet l-akbar tkabbir tas-sekli ta' qabel. Barra mill-forniment tas-suq domestiku, il-bejgħ kien prinċipalment iffukat fuq l-esportazzjoni lejn l-Unjoni Sovjetika. Wara l-bidla fir-reġim fl-1990, il-Farm tal-Istat ġie stralċat, il-kapaċitajiet ta' vitikultura tiegħu ġew żarmati, u bil-privatizzazzjoni, id-destin tar-reġjun tal-inbid kien għal darb'oħra f'idejn dawk li jieħdu d-deċiżjonijiet fil-livell lokali, il-bdiewa individwali u l-fabbriki tal-inbid. Dan imbagħad biddel b'mod sinifikanti l-istruttura tal-vinikultura. Ħafna familji saru produtturi tal-inbid bħala professjoni, u issa hemm ħafna fabbriki tal-inbid li qed jiffjorixxu f'Mór u fl-inħawi ta' madwaru. Iż-żona ta' vitikultura tar-reġjun tal-inbid tnaqqset għal 685 ettaru. Bis-saħħa tal-iżvilupp, u l-esperjenza u l-għarfien espert ta' sekli sħaħ ta' dawn il-fabbriki tal-inbid tal-familja, l-inbejjed Mór qed isiru dejjem aktar popolari mal-konsumaturi. Din ix-xejra hija evidenzjata mill-bosta midalji tad-deheb li ntrebħu fil-kompetizzjonijiet nazzjonali u internazzjonali tal-inbid u l-ftuħ tal-bejgħ għas-swieq barranin. L-inbejjed ta' Mór għandhom togħma rikka ta' fwejjaħ u aromi, qawwa alkoħolika u aċidità relattivament għolja, u huma pjaċevoli u normalment xotti. Il-karattru espressiv u bil-palat qawwi u l-aċidità bbilanċjata jagħmlu dawn l-inbejjed ferm pjaċevoli. Il-vendemmji tajba b'mod partikolari jipproduċu nbejjed armonjużi li għandhom l-aċidi qawwija b'palat korrispondenti, li, bit-teknoloġija u l-maturazzjoni xierqa tal-produzzjoni tal-inbid, jagħmlu l-inbejjed premium. L-inbejjed ta' Mór jissemmew l-aktar spiss fil-letteratura bħala nbejjed b'sawra notevoli, qawwija u "maskili". L-inbejjed tar-reġjun għandhom is-sinsla, il-palat, il-kontenut taz-zokkor u l-aċidità li normalment jikkaratterizzaw inbejjed kbar. Il-ħamrija kalkarja tagħti lill-inbejjed sinsla aċiduża, li lilha jafu l-palat eċċezzjonali tagħhom. L-istess sinsla aċiduża tippermetti li nbejjed Premium ta' varjetà magħżula jżommu l-kwalità li tippermettilhom jiżviluppaw u jikbru sa diversi snin. Minħabba n-natura tal-kurrenti tal-Wied ta' Mór, il-mard fungali fid-dwieli mhuwiex komuni. Dan jippermetti li għeneb mingħajr mard jiġi pproċessat fil-biċċa l-kbira tas-snin tal-vendemmja. L-inbejjed bojod magħmula minn frott mingħajr mard huma wkoll eċċellenti għall-maturazzjoni fit-tul u għall-produzzjoni ta' nbejjed storiċi ("muzeális borok"). F'kundizzjonijiet tat-temp favorevoli, l-għeneb tal-varjetà Ezerjó jsir b'lewn isfar dehbi u jkollu togħma tajba ħafna. F'ċerti snin tal-vendemmja, l-għeneb botritizzat jista' jintuża biex jipproduċi nbid ewlieni ta' kwalità speċjali. Grazzi għall-fatturi naturali u umani tal-ambjent ġeografiku, ir-reġjun tal-inbid ta' Mór ipproduċa nbejjed ta' fama nazzjonali għal sekli sħaħ. Il-meso- u l-mikroklima favorevoli fuq ix-xaqlibiet tan-Nofsinhar u tal-Lbiċ tal-muntanji u l-għoljiet, żviluppaw kundizzjonijiet tajbin għat-tkabbir lokali. In-natura speċifika "tal-kurrenti" tal-wied hija assi kbira biex jitrażżan il-mard fungali fid-dwieli, jitnaqqsu jew jiġu evitati r-riskji tal-ġlata, jew biex tiġi mmanipulata l-frekwenza tagħhom. Karatteristiċi oħra ta' benefiċċju jinkludu espożizzjoni favorevoli u użu eċċellenti tad-dawl tax-xemx fuq l-għoljiet weqfin tal-Lbiċ fuq ix-xifer tal-Wied ta' Mór. L-inbejjed ta' Mór jafu wkoll il-karattru distintiv tagħhom għall-kontenut tal-ġir relattivament għoli tal-ħamrija. Il-kultivazzjoni tal-għeneb u l-produzzjoni tal-inbid fir-reġjun għandhom firxa wiesgħa ta' karatteristiċi tradizzjonali uniċi, li huma kruċjali fl-effetti tagħhom fuq medda twila ta' żmien. Id-differenzi sinifikanti fil-kultivazzjoni tad-dwieli u fl-ipproċessar tal-għeneb meta mqabbla ma' reġjuni oħra tal-inbid jistgħu jkunu, l-ewwel nett, minħabba l-fatt li l-kolonizzaturi li kienu jitkellmu bil-Ġermaniż ġabu magħhom il-prattiki ta' kultivazzjoni tar-reġjuni ta' oriġini tagħhom; it-tieni, minħabba li l-patrijiet Kapuċċini introduċew metodi ġodda ta' vitikultura u ta' produzzjoni tal-inbid; u t-tielet, minħabba l-fatt li dawn il-pekuljaretajiet fil-biċċa l-kbira żviluppaw lokalment, f'iżolament dak iż-żmien. Il-vinji kkultivati tradizzjonalment għadhom qed jużaw iż-żbir "bald" u l-head-training bil-puntali, li huma tipiċi tar-reġjun tal-inbid, li l-għan tagħhom huwa li jġibu l-għenieqed fuq il-pjanti eqreb tal-ħamrija, li tisħon matul il-jum, u b'hekk tiżgura maturazzjoni tajba u kwalità aħjar. Il-produtturi tal-inbid ta' Mór jaderixxu ma' dan l-approċċ ta' kultivazzjoni sal-ġurnata tal-lum. Il-produtturi kollha tal-inbid fir-reġjun ifittxu li jżommu metodi ta' taħriġ għal dwieli baxxi. Barra minn hekk, it-tneħħija bir-reqqa taż-żraġen tgħin biex iż-żraġen jinfirxu b'mod uniformi, u b'hekk dan jikkontribwixxi għat-tkabbir b'saħħtu tal-għeneb, li huwa ċ-ċavetta għall-produzzjoni tal-inbejjed b'togħma ta' frott ta' Mór. Il-materja prima prodotta b'dan il-mod hija adatta ħafna għal maturazzjoni itwal, pereżempju, ta' nbejjed premium, li tradizzjonalment isiru fir-reġjun tal-inbid bl-użu ta' btieti. Dan għaliex l-erja iżgħar tal-wiċċ tippermetti maturazzjoni itwal fi btieti tal-injam. Filwaqt li kienet il-varjetà u l-marka kummerċjali prinċipali tar-reġjun tal-inbid sal-ħamsinijiet, l-Ezerjó ilha minn dak iż-żmien tkun akkumpanjata minn għadd ta' varjetajiet ta' għeneb li fil-biċċa l-kbira huma bojod. Il-varjetà l-aktar importanti tar-reġjun tal-inbid għadha l-Ezerjó, imkabbra kważi f'terz taż-żona. Konsegwentement, l-inbid Mór għadu jiġi assimilat ħafna mal-"Móri Ezerjó", li rriżulta mit-tlaqqigħ każwali ta' żona tal-produzzjoni tajba u varjetà eċċellenti. Il-varjetà titkabbar f'diversi postijiet fl-Ungerija, iżda sabet il-post veru tagħha fuq ix-xaqlibiet tal-Vértes. Regoli dwar l-indikazzjonijiet (1) Fil-leġiżlazzjoni nazzjonali Tip ta' rekwiżit ieħor: Dispożizzjonijiet addizzjonali relatati mat-tikkettar Deskrizzjoni tar-rekwiżit: L-espressjoni "oltalom alatt álló eredetmegjelölés" ("Denominazzjoni ta' Oriġini Protetta") u l-varjanti aġġettivali tagħha fil-lingwa Ungeriża, kif ukoll l-istess fi kwalunkwe waħda mil-lingwi uffiċjali tal-Unjoni Ewropea, jistgħu jidhru fuq it-tikketta. Fuq it-tikketta tal-inbid bid-Denominazzjoni ta' Oriġini Protetta "Mór/Móri", l-kliem "oltalom alatt álló eredetmegjelölés" ("Denominazzjoni ta' Oriġini Protetta") jista' jiġi sostitwit bil-kliem "védett eredetű bor" ("inbid ta' oriġini protetta"). Id-Denominazzjoni ta' Oriġini Protetta "Mór" tista' tiġi sostitwita bl-indikazzjoni "Móri" jew "Móri borvidék" (ir-reġjun tal-inbid ta' Mór). Il-varjant grammatikali bid-derivat "-i" tal-ismijiet tal-muniċipalitajiet kollha elenkati fil-punt VIII/1.1.2 jista' jiġi indikat ukoll fuq it-tikketti. L-indikazzjoni tal-vendemmja hija obbligatorja għall-inbejjed primarji u ġodda kollha. Meta tiġi indikata l-vendemmja, 85 % tal-inbid irid joriġina minn dik il-vendemmja. Issir eċċezzjoni għall-inbejjed primarji jew ġodda, kif ukoll għall-inbejjed "ta' vendemmja verġni" jew "tal-ewwel ħsad", fejn 100 % tal-inbid irid jiġi mill-vendemmja rilevanti. L-espressjonijiet "termőhelyen palackozva" (ibbottiljat fiż-żona tal-produzzjoni), "termelői palackozás" (ibbottiljat mill-produttur) u "pinceszövetkezetben palackozva" (ibbottiljat f'kooperattiva ta' produtturi tal-inbid) jistgħu jiġu indikati fuq kwalunkwe nbid ta' "Mór/Móri". L-espressjoni "rozé" tista' tiġi sostitwita b'"rożè", u l-espressjoni "küvé" b'"cuvée". Regoli dwar l-indikazzjonijiet (2) Fil-leġiżlazzjoni nazzjonali Tip ta' rekwiżit ieħor: Dispożizzjonijiet addizzjonali relatati mat-tikkettar Deskrizzjoni tar-rekwiżit: L-inbejjed "küvé" jew "cuvée" jistgħu jindikaw inbejjed miksubin bit-taħlit ta' diversi varjetajiet ta' għeneb, li fuq it-tikketta tagħhom l-isem tal-varjetajiet ta' għeneb li jikkostitwixxu l-cuvée jista' jiġi indikat f'ordni dixxendenti ta' kwantità sabiex tingħata informazzjoni lill-konsumaturi. Jekk jiġu indikati l-ismijiet tal-varjetajiet, l-ismijiet tal-varjetajiet kollha li jagħmlu l-cuvée għandhom jiġu indikati. L-espressjoni "Öreg tőkék bora" ("Inbid ta' dwieli qodma") tista' tiddaħħal fuq it-tikketta meta mill-inqas 85 % tal-inbid ikun ġej minn territorju li d-dwieli tiegħu jkollhom aktar minn 40 sena. L-użu tal-espressjoni "birtokbor" [inbid imkabbar fuq il-qasam] huwa permess fuq l-inbejjed ta' Mór sakemm 100 % tal-għeneb użat bħala materja prima għall-inbejjed ikun ġej miż-żona kkultivata mill-fabbrika tal-inbid speċifika. Fil-każ tan-negozji tal-familja, l-espressjoni "birtokbor" [inbid imkabbar fuq il-qasam] tista' tiġi indikata wkoll fuq it-tikketta ta' nbejjed prodotti fil-vinji kkultivati minn membri tal-familja. Espressjonijiet ristretti oħra li jistgħu jiġu indikati: Fil-leġiżlazzjoni nazzjonali Tip ta' rekwiżit ieħor: Dispożizzjonijiet addizzjonali relatati mat-tikkettar Deskrizzjoni tar-rekwiżit: Birtokbor [Inbid imkabbar fuq il-qasam] l-inbejjed kollha Vendemmja Verġni jew l-ewwel ħsad: l-inbejjed kollha Primőr [Primeur] jew inbid ġdid: abjad, rożè, aħmar "Barrique": abjad, aħmar, premium Unitajiet ġeografiċi iżgħar li jistgħu jintużaw flimkien mad-DOP "Mór" Fil-leġiżlazzjoni nazzjonali Tip ta' rekwiżit ieħor: Dispożizzjonijiet addizzjonali relatati mat-tikkettar Deskrizzjoni tar-rekwiżit: Muniċipalitajiet: Għall-inbejjed ta' Mór tikkettati b'isem tal-muniċipalità, mill-inqas 85 % tal-għeneb irid joriġina minn vinji kklassifikati fil-klassi I jew II f'dik il-muniċipalità, u sa 15 % tal-għeneb ipproċessat jista' joriġina minn partijiet oħra taż-żona ta' produzzjoni demarkata ta' Mór. Regoli dwar il-preżentazzjoni Minn organizzazzjoni li tamministra d-DOP/l-IĠP, fejn previst mill-Istati Membri Tip ta' rekwiżit ieħor: L-ippakkjar fiż-żona ġeografika demarkata Deskrizzjoni tar-rekwiżit: L-inbejjed premium jistgħu jinbiegħu biss fi fliexken. Din ir-regola ma tapplikax għall-inbejjed prodotti fiż-żona tal-produzzjoni mill-produttur fil-kantina tiegħu stess għall-konsum fuq il-post. L-inbejjed premium jistgħu jinbiegħu biss fis-sena tal-inbid ta' wara l-ħsad. Il-produzzjoni barra miż-żona ta' produzzjoni demarkata (1) Minn organizzazzjoni li tamministra d-DOP/l-IĠP, fejn previst mill-Istati Membri Tip ta' rekwiżit ieħor: Deroga li tikkonċerna l-produzzjoni fiż-żona ġeografika demarkata Deskrizzjoni tar-rekwiżit: Għal raġunijiet storiċi, l-inbejjed tad-DOP ta' "Mór" jistgħu jiġu prodotti fil-kontej u fil-bliet li ġejjin flimkien mal-muniċipalitajiet elenkati fil-Kapitlu IV: Il-Kontea ta' Bács-Kiskun: Il-produzzjoni barra miż-żona ta' produzzjoni demarkata (2) Minn organizzazzjoni li tamministra d-DOP/l-IĠP, fejn previst mill-Istati Membri Tip ta' rekwiżit ieħor: Deroga li tikkonċerna l-produzzjoni fiż-żona ġeografika demarkata Deskrizzjoni tar-rekwiżit: Il-Kontea ta' Pest: Il-Kontea ta' Somogy: Il-produzzjoni barra miż-żona ta' produzzjoni demarkata (3) Minn organizzazzjoni li tamministra d-DOP/l-IĠP, fejn previst mill-Istati Membri Tip ta' rekwiżit ieħor: Deroga li tikkonċerna l-produzzjoni fiż-żona ġeografika demarkata Deskrizzjoni tar-rekwiżit: Il-Kontea ta' Tolna: L-eċċezzjonijiet għal din ir-regola huma l-inbejjed premium, l-inbejjed frizzanti ta' kwalità u l-inbejjed frizzanti aromatiċi ta' kwalità, li jistgħu jiġu pproċessati biss fil-muniċipalitajiet elenkati fil-Kapitlu IV. L-Artikolu 105 tar-Regolament (UE) Nru 1308/2013 – Emenda mhux minuri Deskrizzjoni u raġunijiet Ġiet miżjuda kategorija ġdida ta' nbejjed: inbejjed frizzanti ta' kwalità (ir-Regolament (UE) Nru 1308/2013, Anness VII, parti II, kategorija 5). Din il-bidla teħtieġ li jiġu emendati t-taqsima 2 tal-Ispeċifikazzjoni u t-taqsima 2.3 tad-Dokument Uniku. Barra minn hekk, il-bidla taffettwa indirettament it-taqsimiet 3, 7 u 8.b.2 tal-Ispeċifikazzjoni. Fid-Dokument Uniku, it-taqsimiet li ġejjin huma affettwati: 4 (Deskrizzjoni tal-inbejjed), 5.a. (Prattiki enoloġiċi speċifiċi), 8 (Rabta) u 9 (Dispożizzjonijiet addizzjonali dwar it-tikkettar). Dawn l-inbejjed għandhom jiġu prodotti bil-metodu tradizzjonali, esklussivament bl-għeneb abjad jew aħmar indikat bħala varjetà ewlenija, jiġifieri varjetà indiġena li tagħti lill-inbid karattru aktar individwali. Il-bidla saret minħabba t-tradizzjoni tal-produzzjoni ta' dawn l-inbejjed f'din iż-żona, kif ukoll minħabba l-kwalità għolja tal-inbejjed frizzanti prodotti attwalment. Il-produzzjoni tal-inbejjed frizzanti bdiet fis-snin 20 f'Ribeiro, b'diversi produtturi li komplew bit-tradizzjoni sa tmiem is-seklu għoxrin. Hekk kif għadda ż-żmien, il-prattika naqset ferm. Il-produzzjoni ġiet limitata u seħħet kull tant żmien, l-aktar għall-kurżità jew bħala rigali jew ġesti ta' stima għal mistednin importanti. Madankollu, f'dawn l-aħħar snin, il-produzzjoni reġgħet qamet fuq saqajha. Dan huwa minħabba esperjenzi pożittivi fil-passat u suq tal-konsumatur dejjem aktar eżiġenti, ħerqan għal esperjenzi ġodda, u lest li jħallas għal prodott esklussiv u relattivament għali. L-esperjenza fil-passat uriet li l-varjetajiet ewlenin tal-għeneb tad-DOP, meta jsiru bil-metodu tradizzjonali għall-inbejjed frizzanti, jipproduċu nbejjed ta' kwalità għolja. Deskrizzjoni u raġunijiet Fil-kategorija 1 (inbejjed), l-Ispeċifikazzjoni l-ġdida tistabbilixxi differenzi bbażati fuq il-varjetajiet użati fil-produzzjoni. Dan ifisser li l-kelma "Castes" se tintuża għall-inbejjed bojod u ħomor magħmula esklussivament minn għeneb speċifiku meqjus bħala varjetà ewlenija. Dawn il-varjetajiet kollha huma indiġeni u ferm adattati għall-kundizzjonijiet naturali tar-reġjun. Bl-istess mod, l-inbejjed ħomor u bojod li ġew immaturati fi btieti tal-injam se jiġu identifikati fis-suq bil-kelma "Barrica". Għaldaqstant, jenħtieġ li d-deskrizzjoni tiġi emendata b'referenza kemm għall-kwalitajiet analitiċi kif ukoll għall-kwalitajiet organolettiċi, sabiex tinkludi l-karatteristiċi li jiddistingwu l-inbejjed identifikati mill-kliem imsemmi hawn fuq minn inbejjed oħra. Għalhekk, il-bidla taffettwa l-aktar it-taqsima 2 tal-Ispeċifikazzjoni u t-taqsima 2.4 (Deskrizzjoni tal-inbejjed) tad-Dokument Uniku. B'mod indirett, il-bidla taffettwa wkoll it-taqsimiet 3, 7 u 8.b.2 tal-Ispeċifikazzjoni, u t-taqsimiet 5.a. (Prattiki enoloġiċi speċifiċi) u 9 (Dispożizzjonijiet addizzjonali dwar it-tikkettar) tad-Dokument Uniku. Il-bidla hija ġustifikata mill-ħtieġa li l-konsumaturi jingħataw informazzjoni li tippermettilhom jagħmlu għażliet aħjar ta' xiri. L-informazzjoni se tgħinhom jidentifikaw l-inbejjed b'karatteristiċi speċifiċi, jew minħabba li dawn saru mill-varjetajiet tal-għeneb adattati l-aktar għaż-żona, bħal fil-każ tal-inbejjed Ribeiro Castes, jew minħabba li dawn ġew immaturati fi btieti tal-injam, bħal fil-każ tal-inbejjed Ribeiro Barrica. Barra minn hekk, hemm bidla żgħira fid-deskrizzjoni organolettika, bil-ħsieb li jiġu evitati referenzi għal fatturi pjaċevoli u li jintużaw deskritturi aktar oġġettivi. L-istess japplika għall-valuri analitiċi tal-inbejjed bojod u ħomor mingħajr it-tikketta "Castes" jew "Barrica", u għal dawk bit-tikketta "Ribeiro Tostado". Il-qawwa alkoħolika minima (totali u proprja) żdiedet kemm għall-inbejjed bojod kif ukoll għal dawk ħomor. L-aċidità totali massima żdiedet għall-inbejjed bojod, filwaqt li l-aċidità totali minima tnaqqset għal dawk ħomor. Fil-każ tar-Ribeiro Tostado, żdiedu l-qawwa alkoħolika naturali totali u l-kontenut totali minimu ta' zokkor. Deskrizzjoni u raġunijiet It-taqsima 3.a tal-Ispeċifikazzjoni u t-taqsima 5.a. (Prattiki ta' kultivazzjoni) tad-Dokument Uniku ġew emendati. Ġiet stabbilita densità minima ta' tħawwil ta' 3 000 dielja għal kull ettaru. Din tissostitwixxi d-dispożizzjoni fl-Ispeċifikazzjoni attwali li tistabbilixxi densità massima ta' tħawwil ta' 7 000 dielja għal kull ettaru. Din il-bidla saret minħabba t-tradizzjoni eżistenti ta' vinji mħawla b'mod dens f'din iż-żona ta' vitikultura. Ir-regolamenti tal-1976 stabbilew il-limitu massimu msemmi hawn fuq ta' 7 000 dielja għal kull ettaru, li ma kienx jeżisti fir-regolamenti preċedenti tal-1957. Il-bidla saret fl-1976 minħabba li kien meqjus vantaġġuż li jiġi stabbilit il-limitu massimu sabiex tittejjeb il-kwalità tal-inbid, kif wkoll sabiex tiġi ffaċilitata l-mekkanizzazzjoni fil-vinji. Issa nafu li permezz ta' monitoraġġ xieraq tal-kapaċità tal-produzzjoni tal-inbid, livelli ta' densità ta' aktar minn 7 000 dielja għal kull ettaru jistgħu jirriżultaw fi nbejjed ta' kwalità għolja. L-Ispeċifikazzjoni l-ġdida tinkludi tnaqqis sinifikanti fir-rendiment tal-inbejjed għal kull ettaru, li jfisser li din l-emenda mhijiex se tagħmel ħsara lill-kwalità tal-inbid. Deskrizzjoni u raġunijiet It-taqsima 3.a tal-Ispeċifikazzjoni u t-taqsima 5.a. (Prattiki ta' kultivazzjoni) tad-Dokument Uniku ġew emendati. Hemm deskrizzjoni aktar dettaljata tas-sistemi permessi ta' rmondar u ta' tħarriġ. B'mod speċifiku, se jkun hemm irmondar bil-metodi cordon, gobelet u Guyot. It-tħarriġ se jsir bil-kannizzati jew bil-lasti. Il-kliem attwali jgħid biss li "[l-irmondar] se jsir fuq xprun u qasba jew billi jitħalla l-għadd xieraq ta' xpruni, u t-tħarriġ se jsir bil-wajers jew bil-qasab". Din il-bidla hija meħtieġa minħabba li l-kliem attwali tal-Ispeċifikazzjoni huwa ambigwu u impreċiż ħafna, u għalhekk jista' jirriżulta f'tipi differenti ħafna ta' rmondar. L-intenzjoni hija li jiġu inklużi biss dawk li fil-fatt jintużaw, xi wħud għal ħafna snin u oħrajn li ġew introdotti aktar reċentement. L-irmondar bil-metodu cordon għandu jiġi inkluż minkejja li mhuwiex tradizzjonali għad-denominazzjoni ta' oriġini ta' Ribeiro. Dan ġie introdott għal diversi raġunijiet, inklużi dawn li ġejjin. Huwa faċli li jsir fil-prattika. L-għeneb jibbenefika mid-distribuzzjoni tar-rimjiet u l-weraq. Dan jippermetti wkoll il-monitoraġġ tar-rendimenti tal-produzzjoni u li l-għeneb prodott ikun ta' kwalità għolja. Għal dawn ir-raġunijiet, ġie deċiż li l-inklużjoni ta' din is-sistema ta' rmondar, fost dawk permessi għad-denominazzjoni ta' oriġini, hija xierqa. L-irmondar bil-metodu gobelet huwa l-aktar li ilu jeżisti minn dawk evidenti f'Ribeiro u għadu jintuża f'ċerti vinji. Dan jinvolvi li jitħalla l-għadd xieraq ta' xpruni u l-qasba ta' kull tant żmien. Il-lasti jsostnu l-kurduni u z-zokk fi dwieli anqas maturi. Barra minn hekk, meta s-sistemi ta' tħarriġ bil-wajers ġew introdotti għall-ewwel darba fil-vinji, is-sistema ta' Guyot bdiet tiġi implimentata. Din issa tissemma b'mod espliċitu fl-Ispeċifikazzjoni l-ġdida. Deskrizzjoni u raġunijiet Ir-rendiment tal-estrazzjoni fil-produzzjoni tal-inbid u tal-inbid frizzanti żdied mir-rata attwali ta' 70 litru għal kull 100 kg ta' għeneb għal 74 litru, jew 72 litru fil-każ tal-inbejjed Ribeiro Castes, Ribeiro Barrica u Ribeiro Espumoso. Min-naħa l-oħra, ir-rendiment tal-produzzjoni għall-għeneb għal kull ettaru tnaqqas mir-rata attwali ta' 30 000 kg għal kull ettaru għal 13 000 kg fil-każ tal-għeneb użat għall-produzzjoni tal-inbejjed bojod Ribeiro Castes, Ribeiro Barrica u Ribeiro Espumoso. Fil-każ tal-għeneb użat għall-produzzjoni tal-verżjonijiet ħomor ta' dawk l-istess inbejjed, dan issa huwa ta' 12 000 kg għal kull ettaru. Għall-inbejjed l-oħra kollha, ir-rendiment tal-produzzjoni tal-għeneb ġie stabbilit għal 19 000 kg għal kull ettaru. Ir-rendimenti tal-produzzjoni tal-għeneb għal Ribeiro Tostado jibqgħu l-istess għal 12 000 kg għal kull ettaru. Dawn l-emendi rriżultaw b'mod ġenerali fi tnaqqis sinifikanti fil-produzzjoni tal-inbid għal kull ettaru, mir-rata attwali ta' 210 ettolitri għal kull ettaru għal bejn 140,60 u 86,40 ettolitru għal kull ettaru skont it-tip ta' nbid. Ir-rendiment tal-estrazzjoni tat-tip Ribeiro Tostado jibqa' l-istess b'40 litru għal kull 100 kg maħsuda. Dawn il-bidliet jaffettwaw it-taqsimiet 3.b, 5 u 8.b.1 tal-Ispeċifikazzjoni, u t-taqsimiet 5.a. (Prattiki enoloġiċi speċifiċi) u 5.b. (Rendimenti massimi) tad-Dokument Uniku. Iż-żieda fir-rendimenti tal-estrazzjoni hija dovuta għall-fatt li t-teknoloġija moderna użata fil-produzzjoni tippermetti rendimenti akbar tal-estrazzjoni mingħajr ħsara għall-kwalità tal-inbid. Ir-rendiment tal-għeneb għal kull ettaru msemmi fl-Ispeċifikazzjoni attwali huwa ta' 30 000 kg. Dan huwa r-rendiment mogħti fir-regolamenti għal din id-denominazzjoni ta' oriġini approvata fl-1976. Dan ir-rendiment għoli jappartjeni għal era differenti u għal approċċ differenti għall-vitikultura li ma għadhomx japplikaw. Issa, il-kwalità hija ta' importanza akbar mill-kwantità. Għalhekk, dan it-tnaqqis sinifikanti fir-rendimenti għandu l-għan li jikseb kwalità ogħla għall-materja prima u, għaldaqstant, għall-inbejjed koperti mid-denominazzjoni ta' oriġini. Deskrizzjoni u raġunijiet It-taqsima 3.b, 3.c u 3.d tal-Ispeċifikazzjoni u t-taqsima 5.a. tad-Dokument Uniku (Prattiki enoloġiċi speċifiċi) ġew emendati. Ġiet introdotta kategorija ġdida ta' prodott tal-inbid, l-inbid Ribeiro frizzanti, u ġew definiti tipi ġodda ta' nbid fil-kategorija 1: Ribeiro Castes u Ribeiro Barrica. Għalhekk, jeħtieġ li jiġu definiti l-kundizzjonijiet speċjali tal-produzzjoni tagħhom. Barra minn hekk, ġie speċifikat li l-inbejjed Ribeiro Tostado għandhom ikunu bojod jew ħomor u jsiru esklussivament mill-varjetajiet ewlenin. L-inbejjed Ribeiro Castes għandhom isiru esklussivament mill-varjetajiet ewlenin. L-inbejjed Ribeiro Barrica għandhom ikunu nbejjed ħomor jew bojod li, fi kwalunkwe punt fil-proċess tal-produzzjoni, ikunu nżammu fi btieti b'volum massimu ta' 600 litru, u li jsiru wkoll esklussivament mill-varjetajiet ewlenin tal-għeneb. Barra minn hekk, l-inbejjed frizzanti għandhom isiru biss minn varjetajiet ewlenin tal-għeneb, bl-użu tal-metodu tradizzjonali, fil-verżjonijiet "Brut" u "Brut Nature". Dawn il-bidliet huma minħabba l-ħtieġa li jiġu stabbiliti kundizzjonijiet oġġettivi speċifiċi għal dawn l-inbejjed, li se jiġu tikkettati b'mod differenti fis-suq. Il-karatteristika bażika u komuni f'dawn l-inbejjed kollha hija li dawn isiru esklussivament minn għeneb ikklassifikat bħala varjetà ewlenija. Dawn il-varjetajiet kollha tradizzjonalment jitkabbru fiż-żona. Dawn jipproduċu nbejjed li jesprimu bl-aħjar mod il-karatteristiċi uniċi tal-inbejjed Ribeiro. Deskrizzjoni u raġunijiet It-taqsima 3.d tal-Ispeċifikazzjoni u t-taqsima 5.a. tad-Dokument Uniku (Prattiki enoloġiċi speċifiċi) ġew emendati. L-esperjenza ta' dawn l-aħħar snin, flimkien mar-riżultati osservati fil-produzzjoni ta' Ribeiro Tostado, jissuġġerixxu li jkun ta' benefiċċju li jiżdied il-kontenut minimu ta' zokkor fil-most miksub minn għeneb imqadded, billi r-rata attwali ta' 300 gramma għal kull litru tiżdied għal 350. Deskrizzjoni u raġunijiet It-taqsima 6 tal-Ispeċifikazzjoni u t-taqsima 7 tad-Dokument Uniku ġew emendati. Din hija waħda mill-karatteristiċi l-ġodda ewlenin fl-emenda għall-Ispeċifikazzjoni. Din tikkonsisti fil-ħolqien ta' żewġ kategoriji separati għall-varjetajiet tal-għeneb li jistgħu jintużaw għall-produzzjoni tal-inbid bid-DO "Ribeiro": varjetajiet ewlenin u varjetajiet sekondarji. Id-distinzjoni hija bbażata primarjament fuq il-kwalità li l-varjetajiet jagħtu lill-inbejjed ta' din id-denominazzjoni ta' oriġini. Din il-kwalità hija ġġudikata skont żewġ kriterji ewlenin. Minn naħa waħda, hemm il-kwalità purament teknika, u min-naħa l-oħra d-diversità potenzjali li l-varjetajiet speċifiċi tal-għeneb jagħtu lill-prodott. Il-varjetajiet ewlenin huma varjetajiet indiġeni u huma dejjem dawk rakkomandati fil-klassifikazzjoni tal-varjetajiet imfassla mill-Komunità Awtonoma tal-Galizja. Il-klassifikazzjoni tkun kif ġej: Varjetajiet ewlenin: Varjetajiet sekondarji: L-inbejjed tat-tip Castes u dawk li għandhom il-kelma Barrica, kif ukoll l-inbejjed frizzanti ta' kwalità u l-inbejjed ħelwin naturali (Tostado), għandhom isiru esklussivament mill-varjetajiet ewlenin. Deskrizzjoni u raġunijiet It-taqsima 6 tal-Ispeċifikazzjoni u t-taqsima 7 tad-Dokument Uniku ġew emendati. Ġie propost li jiġu miżjuda l-varjetajiet bojod Lado u Caíño blanco, it-tnejn li huma bħala varjetajiet ewlenin, u li titneħħa l-varjetà bajda Macabeo. Spjegazzjoni ta' dawn il-bidliet tinsab hawn taħt. Lado hija varjetà rakkomandata mill-Komunità Awtonoma tal-Galizja skont il-leġiżlazzjoni ta' Spanja. Din hija varjetà indiġena taż-żona ġeografika li tinkludi d-DO "Ribeiro". Il-varjetà bla dubju qiegħda tiżdied u l-użu tagħha huwa aktar prevalenti f'din il-lokalità milli fi kwalunkwe żona oħra ta' produzzjoni. Din hija perfettament adattata għall-kundizzjonijiet agrikoli u klimatiċi lokali, u għas-sistemi tradizzjonali ta' kultivazzjoni tad-distrett. Din tagħti l-kwalità u d-diversità fil-karattru lill-inbejjed taż-żona, li għamlu l-approvazzjoni tal-użu tagħha essenzjali. Din il-varjetà hija rakkomandata wkoll mill-Komunità Awtonoma tal-Galizja skont il-leġiżlazzjoni ta' Spanja. Din ġiet introdotta gradwalment fiż-żona ta' Ribeiro fuq perjodu ta' diversi għexieren ta' snin, l-aktar miż-żoni li jmissu mad-DO "Rías Baixas", fejn diġà ġiet inkluża fir-regolamenti. Inizjalment l-impatt tagħha kien limitat, l-istess bħad-domanda mill-vitikulturi u l-produtturi. Għalhekk, ma tqisx neċessarju li l-varjetà tiġi inkluża fir-regolamenti għad-denominazzjoni ta' oriġini. Madankollu, din adattat tajjeb għall-kundizzjonijiet agrikoli u klimatiċi lokali u għas-sistemi tradizzjonali ta' kultivazzjoni fiż-żona. Dan, u l-kontribut pożittiv tagħha għall-kwalità tal-inbejjed li tinsab fihom, wasslu gradwalment għal domanda fis-settur biex tiġi inkluża fir-regolamenti sabiex l-inbejjed protetti mid-DO "Ribeiro" jkunu jistgħu jsiru b'din il-varjetà. Macabeo (Imneħħija) Din il-varjetà ilha tidher fir-regolamenti għad-DO "Ribeiro" mill-ewwel verżjoni fl-1957. Madankollu, issa huwa ċar li din mhijiex tipika taż-żona, la fil-produzzjoni u lanqas f'termini ta' żieda fil-kwalità u l-karattru għall-inbejjed protetti mid-denominazzjoni ta' oriġini. Għalhekk, nipproponu li din il-varjetà titneħħa mill-produzzjoni tal-inbejjed tad-DO "Ribeiro". Deskrizzjoni u raġunijiet It-taqsima 8.b.3 tal-Ispeċifikazzjoni ġiet emendata. Dan ma jaffettwax id-Dokument Uniku. Il-faċilitajiet irreġistrati għandhom ikunu indipendenti u ma jmissux direttament ma' dawk mhux irreġistrati, billi jkunu konnessi biss bit-toroq pubbliċi. Barra minn hekk, għandu jkun hemm dikjarazzjonijiet fix-xahar tal-konsenji u tad-dispaċċi kollha tal-inbid. Denominazzjoni ta' Oriġini Protetta Inbid frizzanti ta' kwalità Inbid minn għeneb imqadded Trasparenti bi lwien li jvarjaw minn sofor ċari sa dehbija u sfumaturi li jvarjaw minn ħodor sa dehbija, skont iż-żmien u l-metodu ta' produzzjoni. Karatteristiċi aromatiċi tal-inbid Aromi nodfa u qawwija, bil-preżenza ta' xi wħud mid-deskritturi li ġejjin: frott misjur u frott frisk, fjuri, għasel, ħxejjex aromatiċi, pjanti u balzmi. L-inbejjed tal-kategorija Castes għandhom kumplessità akbar u intensità medja sa għolja. Togħmiet karatteristiċi Friski u bbilanċjati b'finitura perfetta li ddum fil-ħalq. L-inbejjed tal-kategorija Castes għandhom aktar struttura, volum, togħma, estratt u finitura. Trasparenti b'intensità ta' kulur medja sa għolja, ilwien li jvarjaw minn vjola għal aħmar lewn iċ-ċirasa u sfumaturi li jvarjaw minn vjola għal lewn it-tafal, skont iż-żmien u l-metodu tal-produzzjoni. Karatteristiċi aromatiċi tal-inbid Aromi nodfa u qawwija, bil-preżenza ta' xi wħud mid-deskritturi li ġejjin: frott aħmar u skur, misjur u frisk, fjuri, ħxejjex aromatiċi, prodotti tal-ħalib, pjanti u balzmi. L-inbejjed tal-kategorija Castes għandhom kumplessità akbar u intensità medja sa għolja. Togħmiet karatteristiċi Friski, ibbilanċjati, bi struttura tannika medja sa għolja u b'finitura perfetta li ddum fil-ħalq. L-inbejjed tal-kategorija Castes għandhom aktar reqqa tannika, volum, togħma, estratt u finitura. Trasparenti bi lwien li jvarjaw minn sofor ċari sa dehbija u sfumaturi li jvarjaw minn ħodor sa dehbija, skont iż-żmien u l-metodu tal-produzzjoni. Karatteristiċi aromatiċi tal-inbid Aromatikament kumplessi b'aromi nodfa u qawwija, b'bilanċ fil-komponent aromatiku tal-injam, b'intensità medja sa għolja, bil-preżenza ta' xi wħud mid-deskritturi li ġejjin: frott misjur, frott frisk, frott imnixxef, fjuri, għasel, ġamm, ħxejjex aromatiċi, pjanti, balzmi, ħwawar, u aromi ta' xiwi u ħami. Togħmiet karatteristiċi Friski, ibbilanċjati u intensi, mimlija togħma u b'estratt, struttura u volum tajbin, b'finitura konsiderevolment twila li hija perfetta u ddum fil-ħalq. Trasparenti b'intensità ta' kulur medja sa għolja, ilwien li jvarjaw minn vjola għal aħmar lewn iċ-ċirasa u sfumaturi li jvarjaw minn vjola għal lewn it-tafal, skont iż-żmien u l-metodu ta' produzzjoni. Karatteristiċi aromatiċi tal-inbid Aromatikament kumplessi b'aromi nodfa u qawwija, b'bilanċ fil-komponent aromatiku tal-injam, b'intensità medja sa għolja, bil-preżenza ta' xi wħud mid-deskritturi li ġejjin: frott aħmar u skur misjur u frisk, frott imnixxef, fjuri, ġamm, ħxejjex aromatiċi, pjanti, prodotti tal-ħalib, balzmi, ħwawar, mixwija, u aromi ta' xiwi, inkaljar u ħami. Togħmiet karatteristiċi Friski, ibbilanċjati u intensi, mimlija togħma u b'estratt, struttura u volum tajba, b'finitura konsiderevolment twila li hija perfetta u ddum fil-ħalq. Trasparenti bi bżieżaq fini u fissi, ilwien li jvarjaw minn sofor ċari sa dehbija (għall-inbejjed bojod frizzanti) u minn roża lewn il-lampun sa roża fl-oranġjo (għall-inbejjed rożè frizzanti). L-isfumaturi jvarjaw minn ilwien ħodor għal dehbija (għall-inbejjed bojod frizzanti) u minn sfumaturi vjola sa oranġjo (għall-inbejjed rożè frizzanti), skont iż-żmien u l-metodu ta' produzzjoni. Karatteristiċi aromatiċi tal-inbid Aromatikament kumplessi b'aromi nodfa u qawwija, b'intensità medja sa għolja, bil-preżenza ta' xi wħud mid-deskritturi li ġejjin: frott misjur, frott frisk, frott imnixxef, ħmira, frak tal-ħobż, fjuri, għasel, ġamm, ħxejjex aromatiċi, pjanti, balzmi, ħwawar, u aromi ta' xiwi. Togħmiet karatteristiċi Friski, ibbilanċjati u intensi, mimlija togħma u b'estratt, bi struttura u volum medji sa għoljin; il-bżieżaq huma fini, fissi, pjaċevoli, rotob u kremużi, u b'finitura medja sa twila li hija perfetta u ddum fil-ħalq. Trasparenti b'ilwien li jvarjaw minn sofor lewn l-ambra għal lewn il-kawba u sfumaturi li jvarjaw minn dehbija sa lewn il-qastan. Ilwien ħomor aktar ċari jistgħu jiżviluppaw fl-inbejjed ħomor skont iż-żmien u l-metodu ta' produzzjoni tagħhom. Karatteristiċi aromatiċi tal-inbid Aromatikament kumplessi b'aromi nodfa u qawwija, b'intensità medja sa għolja, bil-preżenza ta' xi wħud mid-deskritturi li ġejjin: frott misjur, frott imqadded, konfettura tal-frott, frott imnixxef, għasel, ħxejjex aromatiċi, ħwawar, balzmi, b'aromi ta' xiwi, inkaljar u ħami u injam iebes. Togħmiet karatteristiċi Ħelwin u bbilanċjati, bi freskezza sottili, qawwija, b'volum għoli u b'sensazzjoni żejtnija, b'estratt u mimlija b'ħafna togħma, b'finitura intensa u twila ħafna li hija perfetta u ddum fil-ħalq. Bojod u ħomor Ir-rendiment tal-estrazzjoni ma għandux jaqbeż it-72 litru ta' nbid għal kull 100 kg ta' għeneb għal inbejjed magħmula mill-varjetajiet ewlenin tal-għeneb: Ribeiro Castes, Ribeiro Barrica u Ribeiro Espumoso. Għall-inbejjed l-oħra, iċ-ċifra hija ta' 74 litru ta' nbid għal kull 100 kg ta' għeneb. L-inbejjed Ribeiro Castes għandhom isiru esklussivament mill-varjetajiet ewlenin. L-inbejjed Ribeiro Barrica għandhom ikunu nbejjed ħomor jew bojod li, fi kwalunkwe punt fil-proċess tal-produzzjoni, ikunu nżammu fi btieti b'volum massimu ta' 600 litru, u li jsiru esklussivament mill-varjetajiet ewlenin tal-għeneb. Inbid frizzanti Magħmul biss minn varjetajiet ewlenin tal-għeneb, bl-użu tal-metodu tradizzjonali, fil-verżjonijiet "Brut" u "Brut Nature". Magħmul esklussivament mill-varjetajiet ħomor jew bojod ewlenin kif xieraq. Bl-użu ta' proċess tat-tnixxif naturali tal-għeneb f'żoni koperti mill-karatteristiċi xierqa li jippermettu tnixxif xieraq bl-użu ta' ventilazzjoni naturali. Il-perjodu tat-tnixxif huwa ta' mill-anqas tliet xhur. Most minn, tal-anqas, 350 gramma ta' zokkor għal kull litru. Ir-rendiment massimu għandu jkun ta' 40 litru ta' nbid għal kull 100 kg ta' għeneb imqadded. Dan għandu jgħaddi minn proċess ta' maturazzjoni f'kontenituri tal-ballut jew tal-injam mis-siġar taċ-ċirasa b'mod li jiġi żgurat li l-ħin totali f'kuntatt mal-injam ma jkunx anqas minn sitt xhur. Dan jinkludi, fejn rilevanti, it-tidwir ta' taħt fuq matul il-proċess tal-fermentazzjoni. Il-proċess tal-maturazzjoni fil-fliexken ma għandux ikun anqas minn tliet xhur. Il-pjanti ġodda mħawla għandu jkollhom densità minima ta' 3 000 dielja għal kull ettaru. L-irmondar annwali għandu juża l-irmondar tat-tip Guyot, bil-metodu cordon, gobelet jew bl-ixprun. Is-sistemi ta' tħarriġ għandhom jużaw kannizzati jew lasti. Għeneb abjad ewlieni għal Castes, Barrica u Espumoso 13 000 kg ta' għeneb għal kull ettaru Għeneb abjad ewlieni għal Castes, Barrica u Espumoso 93,6 ettolitru għal kull ettaru Għeneb abjad ewlieni għal Tostado 13 000 kg ta' għeneb għal kull ettaru Għeneb abjad ewlieni għal Tostado 52 ettolitru għal kull ettaru Għeneb aħmar ewlieni għal Tostado 12 000 kg ta' għeneb għal kull ettaru Għeneb aħmar ewlieni għal Tostado 48 ettolitru għal kull ettaru Għeneb abjad u aħmar ewlieni għal inbejjed għajr dawk imsemmija hawn fuq 19 000 kg ta' għeneb għal kull ettaru Għeneb abjad u aħmar ewlieni għal inbejjed għajr dawk imsemmija hawn fuq 140,6 ettolitru għal kull ettaru Varjetajiet sekondarji 19 000 kg ta' għeneb għal kull ettaru Varjetajiet sekondarji 140,6 ettolitru għal kull ettaru Iż-żona ta' produzzjoni tal-inbejjed koperti mid-DOP Ribeiro tinkludi l-artijiet li jinsabu fil-muniċipalitajiet u l-lokalitajiet li ġejjin: il-muniċipalitajiet ta' Ribadavia, Arnoia, Castrelo de Miño, Carballeda de Avia, Leiro, Cenlle, Beade, Punxín u Cortegada; il-parroċċi ta' Banga, Cabanelas u O Barón, il-muniċipalità ta' O Carballiño; il-parroċċi ta' Pazos de Arenteiro, Albarellos, Laxas, Cameixa u Moldes fil-muniċipalità ta' Boborás; il-lokalitajiet ta' Santa Cruz de Arrabaldo u Untes fil-muniċipalità ta' Ourense; u fil-muniċipalità ta' Toén, il-lokalitajiet ta' Puga, A Eirexa de Puga, O Olivar, ir-raħal ta' Feá y Celeirón u l-parroċċa ta' Alongos; u r-raħal ta' A Touza fil-muniċipalità ta' San Amaro. Il-muniċipalitajiet kollha jinsabu fil-provinċja ta' Ourense, fil-Komunità Awtonoma tal-Galizja. Id-distrett jinsab f'dik li hija magħrufa bħala ż-żona ta' tranżizzjoni klimatika tal-Galizja, maħluqa bil-kombinazzjoni tal-kenn mill-muntanji tal-madwar u l-prossimità tal-Oċean Atlantiku. Il-klima hija moderata u Mediterranja b'influwenza tal-Atlantiku mmoderata mill-firxiet tal-muntanji li jinsabu fil-Punent tad-distrett. Il-muntanji jipproteġu d-distrett mill-maltempati ġejjin mill-baħar. Karatteristiċi notevoli jinkludu temperaturi li jvarjaw b'mod sinifikanti minn matul il-jum għal billejl; livelli baxxi ta' xita wara d-dakkir; artijiet mhux maħduma, fil-biċċa l-kbira tal-granit, b'kapaċità baxxa tal-għalqa, u l-art wieqfa tal-muntanji. Id-distrett huwa fil-limitu tal-adegwatezza għall-vitikultura. Il-frott ma jimmaturax faċilment, iżda jilħaq il-maturità alkoħolika meħtieġa fl-istess ħin tal-maturità fenolika. B'dan il-mod, iżomm freskezza bbilanċjata pprovduta mill-aċidità naturali bl-aċidu tartariku jipprevali fuq il-maliku. In-natura kemxejn kontinentali taż-żona, flimkien mal-kurrenti tal-arja prevalenti, jipproduċu differenza sinifikanti fit-temperatura minn matul il-jum għal billejl. Dan jgħin biex il-maturazzjoni ssir bil-mod, u b'hekk jiġu intensifikati l-freskezza naturali u l-aroma. Billi ħadu vantaġġ mill-art bl-għoljiet tad-distrett, il-produtturi ħawlu vinji fuq l-għoljiet li huma l-aktar orjentati b'mod favorevoli. F'ħafna każijiet, bnew artijiet imtarrġa biex jieħdu ħsieb il-vinji u jagħtu aktar fond lill-ħamrija, li rriżulta f'pajsaġġ li fih l-intervent tal-bniedem huwa evidenti ħafna. B'dan il-mod, il-produtturi żguraw li l-pjanti jirċievu biżżejjed dawl tax-xemx u b'hekk joħolqu z-zokkor meħtieġ għall-produzzjoni tal-inbid b'kontenut tajjeb ta' alkoħol. Din, kif intqal qabel, hija żona fil-limitu tal-adegwatezza għall-vitikultura. Aspett fundamentali ieħor tar-rabta bejn dawn l-inbejjed u ż-żona jikkonċerna l-varjetajiet disponibbli tal-għeneb. Ħafna minnhom huma varjetajiet tradizzjonalment imkabbra fid-distrett iżda rarament jinstabu f'żoni oħra ta' vitikultura. Fost dawn, il-varjetà bajda Treixadura hija prominenti, l-aktar rappreżentattiva u mkabbra ħafna f'din iż-żona ġeografika. Dawn il-varjetajiet huma adattati kompletament għall-ambjent u jirriżultaw mill-għażliet tal-produtturi matul iż-żmien. Bil-kundizzjonijiet tad-distrett, dawn il-varjetajiet, b'mod partikolari Treixadura, jipproduċu nbejjed li huma ferm aromatiċi u b'togħma ta' frott b'noti ta' fjuri. Il-kontenut tal-alkoħol ipatti għall-aċidità, li jirriżulta fi nbejjed friski u bbilanċjati. L-inbejjed frizzanti ta' kwalità tad-DOP Ribeiro jsiru bil-metodu tradizzjonali. Il-karatteristiċi tagħhom huma marbuta mill-qrib mal-kundizzjonijiet ambjentali speċifiċi u mal-varjetajiet tal-għeneb li jintużaw. Dan l-ambjent huwa kkaratterizzat minn klima moderata ta' karattru Mediterranju b'influwenzi mill-Atlantiku. It-temperaturi jvarjaw b'mod sinifikanti minn matul il-jum għal billejl b'livelli baxxi ta' xita wara d-dakkir. Il-ħamrija għandha kapaċità baxxa ta' żamma tal-ilma u hija magħluqa b'art muntanjuża. Din hija żona fejn il-vitikultura żviluppat taħt kundizzjonijiet restrittivi u l-għeneb ma jimmaturax faċilment. B'reazzjoni għal dan, il-vitikulturi jieħdu vantaġġ mill-art bl-għoljiet taż-żona billi jikkultivaw vinji fil-ġnub tal-għoljiet l-aktar esposti għax-xemx. Id-differenza fit-temperatura matul il-jum għal billejl twassal biex il-frott jimmatura bil-mod. Dan jintensifika l-freskezza naturali u l-aroma ta' dawn l-inbejjed frizzanti. Il-varjetajiet tal-għeneb użati huma kollha indiġeni u adattati għall-kundizzjonijiet ambjentali partikolari tad-distrett. Dawn huma r-riżultat tal-proċess tal-għażla li sar mill-produtturi taż-żona matul is-snin. Il-varjetà Treixadura, l-aktar imkabbra b'mod wiesa', hija prominenti fosthom. Madankollu, il-varjetajiet Loureiro u Albariño huma wkoll adattati ħafna biex jiġu magħmula dawn l-inbejjed. Il-kundizzjonijiet tal-ħamrija u tal-klima ta' dan id-distrett ifissru li dawn il-varjetajiet jistgħu jiġu maħsuda kmieni, ladarba jintlaħaq il-bilanċ korrett ta' zokkor u aċidità. B'dan il-mod, l-għeneb jinqata' meta jkollu kontenut moderat ta' zokkor u livell raġonevoli ta' aċidità. B'hekk ikun possibbli li jiġu prodotti nbejjed bażi bbilanċjati li mhumiex alkoħoliċi żżejjed iżda li huma ferm aromatiċi. F'żoni oħra ta' vitikultura, fil-qrib, il-prattika li l-ħsad isir qabel, sabiex il-qawwa alkoħolika tal-inbid bażi tkun moderata, tirriżulta f'żieda fl-aċidità, u dan ma jseħħx hawnhekk. Il-kawża ewlenija tkun l-aċidu maliku eċċessiv li jnaqqas il-kwalità tal-inbid prodott. Dawn il-varjetajiet jirrappreżentaw wirt ġenetiku ta' valur kbir. Dan jagħti kwalità unika lit-tipi differenti ta' nbid minn dan id-distrett, b'mod partikolari lill-inbejjed frizzanti ferm aromatiċi u b'togħma ta' frott. Tostado del Ribeiro huwa nbid magħmul minn għeneb imqadded. Il-karatteristiċi partikolari tiegħu jirriżultaw mill-materja prima użata biex jiġi prodott, u mill-kundizzjonijiet ambjentali naturali u l-metodu ta' produzzjoni partikolari, ir-riżultat tal-għarfien espert tal-produtturi lokali. Il-materja prima tikkonsisti f'varjetajiet tal-għeneb li huma indiġeni għaż-żona u li huma adattati għall-kundizzjonijiet ambjentali partikolari. Il-varjetà Treixadura, l-aktar imkabbra b'mod wiesa' u l-aktar tipika, hija prominenti fost dawn il-varjetajiet. L-ambjent huwa kkaratterizzat minn klima moderata ta' karattru Mediterranju b'influwenzi mill-Atlantiku. It-temperaturi jvarjaw b'mod sinifikanti minn matul il-jum għal billejl b'livelli baxxi ta' xita wara d-dakkir. Il-ħamrija mhux ikkultivata għandha kapaċità baxxa ta' żamma tal-ilma u hija magħluqa b'art muntanjuża. Id-dwieli jitkabbru fuq il-ġnub tal-għoljiet li huma l-aktar esposti għax-xemx sabiex tkun possibbli maturazzjoni tajba. Iż-żona hija fil-limitu tal-adegwatezza għall-vitikultura, fejn mhuwiex faċli għad-dwieli li jimmaturaw sew. Il-maturazzjoni hija possibbli biss minħabba li l-varjetajiet tal-għeneb użati huma adattati u mkabbra f'irqajja' orjentati bir-reqqa. Dan huwa dak li jagħmel l-inbid speċjali ħafna. Dan huwa nbid ħelu minn żona fejn, normalment, il-kundizzjonijiet ambjentali naturali ma jippermettux il-produzzjoni tiegħu. Dan huwa possibbli bis-saħħa tat-tekniki tal-produzzjoni li l-produtturi lokali żviluppaw matul iż-żmien. Wara l-ħsad tal-għeneb, il-produtturi jagħmlu l-għenieqed soġġetti għal proċess kumpless ta' maturazzjoni f'żoni koperti minn ventilazzjoni naturali. Il-varjetà Treixadura hija partikolarment adattata għat-tqaddid peress li l-qoxra tagħha hija eħxen u aktar reżistenti minn dik ta' varjetajiet oħra. Dan jagħmilha aktar kapaċi li tlaħħaq mal-proċess tat-tqaddid naturali. Barra minn hekk, fil-ħarifa ma tagħmilx xita daqs kemm mistenni meta wieħed iqis il-prossimità mal-Atlantiku. Dan huwa minħabba l-barriera protettiva fformata mill-muntanji li tagħlaqha lejn il-Punent. Dawn il-kundizzjonijiet jgħinu l-proċess tat-tqaddid. L-għeneb mhuwiex soġġett għal livelli għoljin wisq ta' umdità relattiva, li jdewmu l-proċess tad-deidratazzjoni naturali u jżidu r-riskju ta' mard kriptogamiku. Barra minn hekk, it-temperaturi fil-ħarifa għandhom ħabta li jkunu moderati, u dan jgħin fil-proċess tat-tnixxif. Id-distretti li jinsabu aktar 'il ġewwa mill-kosta jista' jkollhom il-vantaġġ ta' umdità ambjentali aktar baxxa. Madankollu, l-iżvantaġġ ta' dan huwa li t-temperaturi baxxi jagħmlu t-tnixxif naturali aktar diffiċli. Ir-riżultat ta' dan il-proċess huwa nbid ħelu u bbilanċjat b'kontenut totali ta' zokkor ta' aktar minn 120 gramma għal kull litru, li huwa tipiku ħafna tal-kultura ta' vitikultura tad-distrett. Dan huwa apprezzat ħafna, jiswa l-flus biex jiġi prodott u jgawdi minn reputazzjoni eċċellenti. Fil-leġiżlazzjoni nazzjonali Tip ta' rekwiżit ieħor: L-imballaġġ fiż-żona ġeografika demarkata Deskrizzjoni tar-rekwiżit It-trasport u l-ibbottiljar barra miż-żona tal-produzzjoni joffru riskju għall-kwalità tal-inbid, li jidher fil-fenomeni tat-tnaqqis fl-ossidu, fil-varjazzjoni fit-temperaturi u f'affarijiet oħra. Ir-riskju jsir aktar serju hekk kif tikber id-distanza miż-żona tal-produzzjoni. L-ibbottiljar fiż-żona tal-oriġini jippermetti l-preżervazzjoni tal-karatteristiki u tal-kwalitajiet tal-prodott. Dan, flimkien mal-esperjenza u mal-għarfien profond tal-kwalitajiet partikolari tal-inbejjed, li nbnew tul is-snin mill-fabbriki tal-inbid tad-denominazzjoni ta' oriġini "Ribeiro", jagħmlu l-ibbottiljar fiż-żona tal-oriġini neċessarju. Għaldaqstant, il-karatteristiċi fiżiċi, kimiċi u organolettiċi kollha ta' dawn l-inbejjed huma ppreżervati. Fil-leġiżlazzjoni nazzjonali Tip ta' rekwiżit ieħor: Dispożizzjonijiet addizzjonali relatati mat-tikkettar Deskrizzjoni tar-rekwiżit It-tikketti tal-inbejjed ibbottiljati għandhom jinkludu l-logo u l-isem tad-denominazzjoni ta' oriġini. Għall-inbejjed bid-denominazzjoni ta' oriġini "Ribeiro" li jiġu prodotti mill-varjetajiet ewlenin, għandha tiġi permessa l-inklużjoni tal-kliem li ġejjin fuq it-tikketti, l-ippakkjar u l-materjali tar-reklamar: "Castes", "Barrica", "Espumoso" u "Tostado", kif xieraq. Għall-inbejjed mhux ikklassifikati bħala "Castes", "Barrica", "Espumoso" jew "Tostado", il-kliem "caste" u "autóctonas" ma għandhomx jitħallew jidhru fuq it-tikketta tagħhom, u lanqas l-isem ta' kwalunkwe waħda mill-varjetajiet ewlenin. Bl-istess mod, ma għandha tkun tista' tintuża l-ebda kelma oħra li tista' tqarraq lill-konsumatur rigward il-karatteristiċi tal-inbid, b'mod partikolari kliem li jistgħu jwasslu għal konfużjoni mal-inbejjed tal-kategoriji Ribeiro Castes, Ribeiro Barrica, Ribeiro Espumoso u Ribeiro Tostado. Is-sena tal-ħsad għandha tidher fuq it-tikkettar tal-inbejjed fil-kategoriji Castes u Barrica. L-ippakkjar għandu jinkludi siġilli nnumerati ta' kwalità jew tikketti ta' quddiem/wara, maħruġa mill-Bord Regolatorju. Dawn għandhom jitwaħħlu fil-fabbrika tal-inbid korrispondenti. Din it-talba saret minn ENEL Green Power u tikkonċerna attivitajiet relatati mal-ġenerazzjoni u l-bejgħ bl-ingrossa tal-elettriku minn sorsi rinnovabbli fl-Italja. L-Artikolu 34 tad-Direttiva 2014/25/UE jistipula li "kuntratti maħsuba sabiex jippermettu li ssir attività msemmija fl-Artikoli 8 sa 14 li għandha titwettaq ma għandhomx ikunu soġġetti għal din id-Direttiva jekk l-Istat Membru jew l-entitajiet kontraenti li introduċew it-talba skont l-Artikolu 35 jistgħu juru li, fl-Istat Membru li titwettaq fih, l-attività hija direttament esposta għall-kompetizzjoni fis-swieq li għalihom mhuwiex ristrett l-aċċess; u lanqas il-kompetizzjonijiet ta' disinn li huma organizzati sabiex titwettaq din l-attività f'dik iż-żona ġeografika ma għandhom ikunu soġġetti għal din id-Direttiva". Il-valutazzjoni tal-attivitajiet direttament esposti għall-kompetizzjoni li tista' ssir fil-kuntest tad-Direttiva 2014/25/UE hija mingħajr preġudizzju għall-applikazzjoni sħiħa tad-dritt tal-kompetizzjoni. Il-Kummissjoni għandha perjodu ta' 105 jum tax-xogħol li jibda jgħodd mill-jum tax-xogħol imsemmi hawn fuq, biex tieħu deċiżjoni rigward din it-talba. Għalhekk il-perjodu inizjali jiskadi fid-29 ta' April 2020. Skont il-punt 2 tal-Anness IV tad-Direttiva 2014/25/UE, il-Kummissjoni tista' teħtieġ li l-Istat Membru jew l-entità kontraenti kkonċernata jew l-awtorità nazzjonali indipendenti kompetenti, jew kwalunkwe awtorità nazzjonali kompetenti oħra, jipprovdu l-informazzjoni meħtieġa kollha, jew jissupplimentaw jew jiċċaraw l-informazzjoni mogħtija f'limitu ta' żmien xieraq. Fis-6 ta' Frar 2020, il-Kummissjoni talbet lill-awtoritajiet Taljani jipprovdu informazzjoni addizzjonali sa mhux iktar tard mill-20 ta' Frar. It-tweġiba tal-awtoritajiet Taljani waslet fis-6 ta' Marzu 2020. Fid-dawl tal-kuntest attwali u tal-effetti tal-pandemiji tal-COVID 19, l-Applikant u l-Kummissjoni qablu li d-Deċiżjoni tal-Kummissjoni għandha tiġi adottata sal-15 ta' Lulju 2020. Skont l-Artikolu 35(5) tad-Direttiva 2014/25/UE, talbiet oħrajn li jikkonċernaw l-istess attività fl-Italja li jitressqu qabel l-iskadenza tal-perjodu miftuħ fir-rigward ta' din it-talba ma għandhomx jitqiesu bħala proċeduri ġodda u għandhom jiġu ttrattati fil-kuntest ta' din it-talba.